C 71/1

Comunicarea Comisiei privind un document de orientare referitor la modul de completare a modelului de formular tip din anexa la Regulamentul de punere în aplicare (UE) 2019/723 al Comisiei de stabilire a normelor de aplicare a Regulamentului (UE) 2017/625 al Parlamentului European și al Consiliului în ceea ce privește modelul de formular tip care trebuie utilizat în rapoartele anuale prezentate de statele membre

(2021/C 71/01)

Cuprins

1. Obiectivul documentului de orientare 3

2. Obiectivul raportului anual 3

3. Contextul juridic 3

4. Definiții 4

5. Domeniul de aplicare al raportului anual 5

6. Perioada de raportare și transmiterea rapoartelor anuale 6

7. Relația cu alte rapoarte specifice 6

8. Orientări generale 7

9. Orientări privind completarea modelului de formular tip care trebuie utilizat în raportul anual 7

PARTEA I 7

1. Introducere 7

2. Măsurile luate pentru asigurarea eficacității funcționării MANCP, inclusiv acțiunile de asigurare a respectării legislației și rezultatele acestor măsuri. 8

3. Modificări aduse MANCP 7

4. Onorarii sau taxe 9

PARTEA II 10

A. Informații comune 10

A.1. Concluzie generală cu privire la nivelul de conformitate atins 10

A.2. Rezultatul controalelor oficiale efectuate în anul precedent în baza MANCP al statului membru 10

A.3. Tipul și numărul cazurilor de neconformitate cu normele menționate la articolul 1 alineatul (2) din Regulamentul (UE) 2017/625, per domenii, detectate de autoritățile competente în anul precedent 11

B. Informații per secțiune 11

Secțiunea 1. Alimente și siguranța alimentelor, integritatea și salubritatea în toate etapele de producție, prelucrare și distribuție a alimentelor, inclusiv normele care vizează asigurarea practicilor corecte în domeniul comerțului și protejarea intereselor și informațiilor destinate consumatorilor, precum și fabricarea și utilizarea materialelor și a obiectelor destinate să vină în contact cu alimentele 11

Secțiunea 2. Diseminarea deliberată în mediu a organismelor modificate genetic (OMG) pentru producerea de alimente și furaje. 18

Secțiunea 3. Furaje și siguranța furajelor, în toate etapele de producție, procesare și distribuție a furajelor și de utilizare a furajelor, inclusiv normele care să asigure practici corecte în domeniul comerțului și să protejeze sănătatea, interesele și informațiile consumatorilor 20

Secțiunea 4. Cerințele privind sănătatea animalelor 22

Secțiunea 5. Prevenirea și minimizarea riscurilor pentru sănătatea umană și a animalelor provenind de la subprodusele de origine animală și produsele derivate 25

Secțiunea 6. Cerințe privind bunăstarea animalelor 27

Secțiunea 7. Măsuri de protecție împotriva organismelor dăunătoare plantelor 29

Secțiunea 8. Cerințe privind introducerea pe piață și utilizarea produselor de protecție a plantelor și utilizarea sustenabilă a pesticidelor, cu excepția echipamentelor de aplicare a pesticidelor 31

Secțiunea 9. Producția ecologică și etichetarea produselor ecologice 32

Secțiunea 10. Utilizarea și etichetarea denumirilor de origine protejate, a indicațiilor geografice protejate și a specialităților tradiționale garantate 32

1. Obiectivul documentului de orientare

Obiectivul prezentului document de orientare este de a oferi asistență statelor membre în ceea ce privește transmiterea informațiilor și a datelor din raportul lor anual privind punerea în aplicare a planurilor lor de control național multianual (MANCP) în cadrul unui model de formular tip.

Prezentul document de orientare este destinat să ajute autoritățile naționale în ceea ce privește aplicarea articolului 113 alineatul (1) din Regulamentul (UE) 2017/625 al Parlamentului European și al Consiliului (1) și a Regulamentului (UE) 2019/723 al Parlamentului European și al Consiliului (2). Competența de a formula interpretări cu caracter obligatoriu ale dreptului Uniunii îi revine exclusiv Curții de Justiție a Uniunii Europene.

2. Obiectivul raportului anual

Obiectivul raportului anual al statelor membre este acela de:

(a) a îndeplini obligațiile juridice privind raportarea prevăzute la articolul 113 alineatul (1) din Regulamentul (UE) 2017/625;

(b) a asigura condiții uniforme pentru punerea în aplicare a Regulamentului (UE) 2017/625 și a facilita colectarea și transmiterea de date comparabile și a compila ulterior aceste date în statistici la nivelul Uniunii;

(c) a fi utilizat pentru actualizarea și revizuirea MANCP.

Procesul de compilare și de analizare a datelor în scopul întocmirii raportului anual poate facilita examinarea, de către statele membre, a eficienței sistemelor lor de control și poate contribui la dezvoltarea și îmbunătățirea continuă a acestora.

În temeiul articolului 11 alineatul (1) din Regulamentul (UE) 2017/625, autoritățile competente ale statelor membre trebuie să asigure publicarea periodică și în timp util a informațiilor cu privire la:

(d) tipul, numărul și rezultatele controalelor oficiale;

(e) tipul și numărul cazurilor de neconformitate constatate;

(f) tipul și numărul cazurilor în care autoritățile competente au luat măsuri în conformitate cu articolul 138 din Regulamentul (UE) 2017/625; și

(g) tipul și numărul cazurilor în care au fost aplicate sancțiunile prevăzute la articolul 139 din regulamentul menționat.

Aceste informații pot fi furnizate, după caz, prin publicarea de rapoarte anuale.

În temeiul articolului 114 alineatul (1) litera (a) din Regulamentul (UE) 2017/625, Comisia trebuie să ia în considerare informațiile furnizate în rapoartele anuale pentru pregătirea raportului anual al Comisiei privind efectuarea controalelor oficiale în statele membre.

3. Contextul juridic

Articolul 113 alineatul (1) din Regulamentul (UE) 2017/625 prevede următoarele:

„1. Fiecare stat membru transmite Comisiei în fiecare an, până la 31 august, un raport care precizează: (a) orice modificări aduse MANCP pentru a lua în considerare factorii menționați la articolul 111 alineatul (2); (b) rezultatele controalelor oficiale efectuate în anul precedent în cadrul MANCP; (c) tipul și numărul cazurilor de neconformitate cu normele menționate la articolul 1 alineatul (2), pe domenii, detectate de autoritățile competente în anul precedent; (d) măsurile luate pentru asigurarea eficacității funcționării MANCP, inclusiv acțiunile de asigurare a respectării legislației și rezultatele acestor măsuri, și (e) un link către pagina web a autorității competente, conținând informațiile publice privind taxele sau redevențele menționate la articolul 85 alineatul (2).”

4. Definiții

În prezentul document de orientare, se face trimitere la definițiile prevăzute în legislația relevantă a Uniunii și, în special, la definițiile de la articolele 2 și 3 din Regulamentul (CE) nr. 178/2002 al Parlamentului European și al Consiliului (3), la articolul 2 din Regulamentul (UE) 2016/2031 al Parlamentului European și al Consiliului (4) și la articolele 2 și 3 din Regulamentul (UE) 2017/625. În special, trebuie luate în considerare următoarele definiții prevăzute la articolul 2 din Regulamentul (UE) 2017/625:

(a) „controale oficiale” înseamnă activități efectuate de autoritățile competente sau de organismele delegate sau persoanele fizice cărora li s-au delegat anumite atribuții oficiale de control în conformitate cu respectivul regulament pentru a verifica: — conformitatea operatorilor cu regulamentul și cu normele menționate la articolul 1 alineatul (2); — faptul că animalele sau bunurile îndeplinesc cerințele stabilite în normele menționate la articolul 1 alineatul (2), inclusiv pentru eliberarea unui certificat oficial sau a unui atestat oficial;

(b) „alte activități oficiale” înseamnă activități diferite de controalele oficiale efectuate de autoritățile competente sau de organismele delegate sau persoanele fizice cărora li s-au delegat anumite alte activități oficiale în conformitate cu respectivul regulament și cu normele menționate la articolul 1 alineatul (2), inclusiv activități destinate să verifice prezența bolilor animalelor sau a organismelor dăunătoare plantelor, să prevină sau să limiteze răspândirea acestor boli ale animalelor sau organisme dăunătoare plantelor, să eradicheze respectivele boli ale animalelor sau organisme dăunătoare plantelor, să acorde autorizații sau aprobări și să elibereze certificate oficiale sau atestate oficiale.

În plus față de definițiile menționate mai sus, în scopul prezentului document de orientare ar trebui luate în considerare următoarele abordări:

(a) Modul de numărare a controalelor oficiale

Abordarea privind numărarea controalelor oficiale se bazează pe articolul 13 alineatul (1) din Regulamentul (UE) 2017/625, conform căruia, pentru fiecare control oficial pe care îl efectuează, autoritățile competente trebuie să întocmească rapoarte scrise, care pot fi prezentate pe suport de hârtie sau în format electronic. În scopul întocmirii rapoartelor anuale de către statele membre, controalele oficiale ar trebui să fie contabilizate pe baza acestor rapoarte.

În cursul unui control oficial, autoritățile competente pot utiliza diferite metode sau tehnici și pot desfășura activități în mai multe dintre domeniile menționate la articolul 1 alineatul (2), inclusiv în conformitate cu diferitele norme (5) din domeniile respective. Raportul scris al controlului oficial ar trebui să reflecte activitățile respective, iar autoritățile competente ar trebui să le raporteze în mod corespunzător (de exemplu, un eșantion oficial care conduce la mai multe analize care acoperă cinci norme diferite = cinci rezultate ale analizelor/rapoarte de laborator = controale oficiale în conformitate cu cinci norme diferite; o vizită/inspecție care acoperă trei norme diferite = controale oficiale în conformitate cu trei norme diferite.

În cazul în care autoritățile competente efectuează un control oficial la un operator/o unitate care desfășoară mai multe activități (de exemplu, prelucrarea produselor pescărești și depozitarea frigorifică a mărfurilor) și dacă autoritățile competente acoperă două sau mai multe dintre aceste activități, atunci autoritățile competente trebuie să raporteze controalele per activitate ori de câte ori este posibil.

(b) Modul de numărare a operatorilor/unităților

Operatorii înregistrați și unitățile aprobate pot desfășura activități diferite pentru care sunt prevăzute cerințe în diferite norme ale legislației UE privind lanțul agroalimentar. Autoritățile competente păstrează actualizate liste cu astfel de operatori și unități, inclusiv cu privire la activitățile lor. Prin urmare, atunci când calculează numărul de operatori și/sau de unități, autoritățile competente ar trebui să țină seama de activitățile pe care le desfășoară și să le includă în categoriile corespunzătoare (de exemplu, în cazul în care o unitate desfășoară activități de comercializare atât angro, cât și cu amănuntul, ea ar trebui să fie luată în calcul atât pentru categoria angro, cât și pentru cea cu amănuntul).

(c) Modul de numărare a neconformităților

În sensul prezentului document de orientare, o neconformitate corespunde unei încălcări a normelor din domeniile prevăzute la articolul 1 alineatul (2) din Regulamentul (UE) 2017/625.

Abordarea privind numărarea neconformităților se bazează pe articolul 13 alineatul (2) din Regulamentul (UE) 2017/625, conform căruia autoritățile competente informează în scris cu promptitudine operatorul cu privire la orice caz de neconformitate identificat prin controalele oficiale. În scopul întocmirii rapoartelor anuale de către statele membre, neconformitățile ar trebui numărate pe baza unei comunicări scrise emise de autoritatea competentă către operator.

În timpul unui control oficial, autoritățile competente pot detecta cazuri de neconformitate în punerea în aplicare:

— a diferitelor norme din cadrul unuia dintre domeniile menționate la articolul 1 alineatul (2) [de exemplu, trei acte juridice în domeniul furajelor – articolul 1 alineatul (2) litera (c)] sau

— a normelor din diferite domenii [de exemplu, un act juridic în domeniul sănătății animale – articolul 1 alineatul (2) litera (d) – și două acte juridice în domeniul bunăstării animalelor – articolul 1 alineatul (2) litera (f)].

Comunicarea scrisă din partea autorității competente către operator, care identifică neconformitățile, ar trebui să reflecte aceste cazuri, iar autoritățile competente ar trebui să le raporteze în mod corespunzător.

(d) Acțiuni/măsuri administrative și juridice

În temeiul articolului 138 alineatul (1) din Regulamentul (UE) 2017/625, în cazul în care se constată un caz de neconformitate, autoritățile competente iau măsuri adecvate pentru a se asigura că operatorii în cauză remediază neconformitatea și previn repetarea acesteia. Măsurile luate de autoritățile competente trebuie raportate în cadrul a două categorii: măsuri administrative și măsuri juridice.

Acțiunile/măsurile administrative sunt cele care intră în sfera de competență a autorității competente și sunt inițiate de aceasta.

Acțiunile/măsurile juridice sunt cele care intră în sfera de competență a autorităților judiciare și care sunt relevante pentru cazurile de neconformitate în privința cărora autoritatea competentă a sesizat autoritatea judiciară.

Numărul de acțiuni/măsuri inițiate de autoritățile competente sau care intră în sfera de competență a autorității judiciare poate să nu corespundă în mod automat numărului de neconformități detectate.

5. Domeniul de aplicare al raportului anual

Raportul anual ar trebui să acopere domeniul de aplicare al MANCP întocmit în conformitate cu articolul 110 alineatul (1) din Regulamentul (UE) 2017/625, ținând seama de cerințele prevăzute la articolul 113 alineatul (1) din regulamentul respectiv.

Statele membre transmit deja Comisiei informații și date privind controalele importurilor și controalele care vizează schimburile comerciale din interiorul Uniunii atunci când utilizează sistemul computerizat de gestionare a informațiilor pentru controalele oficiale (IMSOC). Prin urmare, aceste informații și date nu ar trebui să facă parte din raportul anual.

Statele membre nu sunt obligate să includă în raportul lor anual informații cu privire la alte activități oficiale efectuate de autoritățile competente sau de organismele delegate ori de persoanele fizice cărora le-au fost delegate anumite alte activități oficiale (6).

În mod similar, nu este obligatorie includerea în raportul anual a datelor privind controlul respectării cerințelor în materie de ecocondiționalitate în conformitate cu articolul 9 din Regulamentul de punere în aplicare (UE) nr. 809/2014 al Comisiei (7).

Cu toate acestea, statele membre ar trebui să transmită informații și date privind controalele oficiale pe care, în conformitate cu articolul 1 alineatul (4) litera (a) din Regulamentul (UE) 2017/625, statele membre trebuie să le efectueze în temeiul articolului 89 din Regulamentul (UE) nr. 1306/2013 al Parlamentului European și al Consiliului (8), în cazul în care controalele respective identifică posibile practici frauduloase sau înșelătoare în ceea ce privește standardele de comercializare menționate la articolele 73-91 din Regulamentul (UE) nr. 1308/2013 al Parlamentului European și al Consiliului (9).

Liste orientative neexhaustive de reguli menite să ofere orientări cu privire la informațiile care trebuie furnizate în modelul de formular tip din raportul anual pot fi consultate în anexele I-X.

6. Perioada de raportare și transmiterea rapoartelor anuale

În temeiul articolului 113 alineatele (1) și (2) din Regulamentul (UE) 2017/625, statele membre trebuie să transmită Comisiei rapoartele lor anuale până la data de 31 august a anului care urmează anului la care se referă rapoartele, utilizând modelul standard de formular care urmează să fie adoptat de Comisie. Respectivul model standard de formular este prevăzut în Regulamentul de punere în aplicare (UE) 2019/723, care se aplică de la 14 decembrie 2019. Prin urmare, primele rapoarte anuale care utilizează respectivul model standard de formular urmează să fie transmise Comisiei până la 31 august 2021.

7. Relația cu alte rapoarte specifice

Regulamentul (UE) 2017/625 nu afectează dispozițiile specifice ale Uniunii privind controalele oficiale. Prin urmare, raportul anual prevăzut la articolul 113 alineatul (1) din Regulamentul (UE) 2017/625 nu înlocuiește rapoartele anuale sau alte rapoarte privind alte controale oficiale prevăzute în alte acte legislative ale Uniunii.

Regulamentul de punere în aplicare (UE) 2019/723 integrează, ori de câte ori este posibil, modelele standard de formulare adoptate de Comisie pentru transmiterea altor rapoarte privind controalele oficiale pe care autoritățile competente au obligația de a le transmite Comisiei în conformitate cu normele menționate la articolul 1 alineatul (2) din Regulamentul (UE) 2017/625. Exemple ale unei astfel de integrări sunt rapoartele statelor membre privind informațiile și datele referitoare la controalele oficiale privind materialele care intră în contact cu alimentele, iradierea produselor alimentare, înregistrarea și identificarea animalelor și datele privind producția ecologică.

Domeniile de aplicare ale obligațiilor de raportare prevăzute la articolul 68 din Regulamentul (CE) nr. 1107/2009 al Parlamentului European și al Consiliului (10), astfel cum a fost modificat prin Regulamentul (UE) 2017/625 și la articolul 113 alineatul (1) din Regulamentul (UE) 2017/625 sunt similare. În plus, termenul-limită prevăzut la articolul 68 din Regulamentul (CE) nr. 1107/2009 a fost aliniat cu cel de la articolul 113 alineatul (1) din Regulamentul (UE) 2017/625. Prin urmare, statele membre ar trebui să includă în raportul lor anual aspectele care trebuie raportate în temeiul articolului 68 din Regulamentul (CE) nr. 1107/2009 [și anume în secțiunea 8 din partea II a anexei la Regulamentul de punere în aplicare (UE) 2019/723].

Controalele oficiale efectuate în scopul derulării programelor de control coordonate [articolul 112 din Regulamentul (UE) 2017/625] ar trebui raportate în raportul anual. Controalele efectuate în cadrul acestor programe sunt considerate controale oficiale și, chiar dacă rezultatele lor trebuie raportate în modul definit de program, ele ar trebui, de asemenea, să fie incluse în raportul anual. În caseta de observații relevantă ar putea fi adăugată o explicație pentru a indica faptul că un astfel de program a fost pus în aplicare.

8. Orientări generale

Regulamentul (UE) 2017/625 prevede o abordare bazată pe sisteme a controalelor oficiale ale statelor membre. O parte esențială a unei astfel de abordări constă în compilarea și analiza rezultatelor controalelor oficiale și în formularea unor concluzii pe baza acestora, în vederea stabilirii măsurilor corective adecvate bazate pe sistem, precum și a ajustării sau a modificării MANCP atunci când este necesar. Prin urmare, raportul anual ar trebui să fie o sinteză a activității respective.

O simplă prezentare statistică a numărului de controale oficiale nu ar trebui să fie suficientă pentru a respecta această cerință. Pentru compilarea raportului anual, statele membre ar trebui să furnizeze o prezentare generală a rezultatelor naționale generale sau agregate pe care se bazează analiza rezultatelor controalelor oficiale.

Aspectele care trebuie abordate în prezentarea generală și în analiza rezultatelor controalelor oficiale sunt prezentate în secțiunea 9 din prezentul document de orientare. Analiza respectivelor rezultate ar putea identifica tendințele și ar putea oferi indicații cu privire la importanța lor și la posibilele consecințe viitoare pentru controalele oficiale.

În scopul compilării datelor brute privind controlul, în cazul în care legislația Uniunii stabilește datele care să fie colectate în scopul întocmirii unor rapoarte specifice, în legătură cu domeniile prevăzute la articolul 1 alineatul (2) din Regulamentul (UE) 2017/625, aceste date ar trebui să constituie baza analizei rezultatelor controalelor oficiale pentru domeniul în cauză.

În cazul în care nu există astfel de dispoziții, statele membre ar trebui să urmeze modelul de formular tip pentru raportul anual în scopul compilării datelor.

În scopul clasificării neconformităților, în cazul în care legislația Uniunii prevede o astfel de clasificare, această clasificare ar trebui să fie respectată în cadrul rapoartelor anuale. În absența vreunei dispoziții specifice, statele membre ar trebui să urmeze clasificarea neconformităților din modelul de formular tip pentru raportul anual.

Datele de bază care susțin rezultatele și analiza controalelor oficiale furnizate în raportul anual pot fi solicitate de Comisie în scopul efectuării de către Comisie a controalelor prevăzute la articolul 116 din Regulamentul (UE) 2017/625 și, prin urmare, ar trebui să fie păstrate și furnizate Comisiei la cerere [articolul 119 litera (b) din respectivul regulament].

9. Orientări privind completarea modelului de formular tip care trebuie utilizat în raportul anual

Modelul de formular tip care trebuie utilizat în raportul anual este prevăzut în anexa la Regulamentul de punere în aplicare (UE) 2019/723. Statele membre au obligația de a transmite informațiile și datele utilizând versiunea electronică a modelului de formular tip furnizat în „Raportarea anuală cu privire la controalele oficiale” (AROC) de pe platforma de colectare a datelor SANTE (sub egida IMSOC).

Titlul raportului anual este următorul:

„Raport anual transmis de (statul membru) pentru perioada 01/01/(a se introduce anul de raportare) până la 31/12/(a se introduce anul de raportare)”.

PARTEA I

Următoarele rubrici numerotate corespund rubricilor din modelul de formular tip care trebuie utilizat în raportul anual prevăzut în anexa la Regulamentul (UE) 2019/723.

1. Introducere

Această secțiune este alcătuită dintr-o casetă de text, cu numărul 1, pentru text liber.

Statele membre își pot prezenta progresele înregistrate în direcția îndeplinirii obiectivelor strategice și provocările cu care s-au confruntat în cursul anului de raportare, atunci când au pus în aplicare MANCP. În cazul în care raportul anual este legat de primul sau de ultimul an de punere în aplicare a MANCP, acest aspect ar trebui luat în considerare.

O declarație privind nivelul general de conformitate cu normele prevăzute în Regulamentul (UE) 2017/625 poate fi inclusă alături de o evaluare generală a eficacității controalelor oficiale efectuate în conformitate cu MANCP și a caracterului adecvat al acestora pentru atingerea obiectivelor regulamentului menționat. Declarația privind performanța generală ar trebui să se bazeze pe o analiză și o sinteză a rezultatelor din secțiunile din partea II și să furnizeze descrieri ale:

(a) indicatorilor de performanță aplicați acestor obiective, după caz; și

(b) rezultatelor obținute pentru fiecare obiectiv, după caz (11).

Pentru a obține o uniformitate mai bună atunci când se raportează cu privire la literele (a) și (b) de mai sus, statele membre pot utiliza tabelul următor:

Articolul 1 alineatul (2) domeniu Obiectiv(e) strategic(e) Obiectiv(e) operațional(e) Indicator(i) Țintă (%) Rezultat (%) Evaluare

În cursul anului de raportare, statele membre pot furniza o descriere generală a organizării sistemelor lor de control oficial pentru diferitele domenii menționate la articolul 1 alineatul (2) din Regulamentul (UE) 2017/625. Ar trebui evitată repetarea oricărei descrieri detaliate incluse în MANCP. În schimb, statele membre ar trebui să evidențieze eventualele avantaje în ceea ce privește eficacitatea legate de coordonarea, cooperarea și sinergiile dintre autoritățile competente responsabile de diferitele sisteme de control oficial, precum și problemele apărute în cursul anului de raportare.

2. Măsurile luate pentru asigurarea eficacității funcționării MANCP, inclusiv acțiunile de asigurare a respectării legislației și rezultatele acestor măsuri.

Această secțiune este alcătuită dintr-o casetă de text, cu numărul 2, pentru text liber.

Ea ar trebui să ofere o prezentare a acțiunilor întreprinse pentru a asigura funcționarea eficace a MANCP. Raportul anual ar trebui să abordeze acțiunile întreprinse în următoarele domenii:

(a) acțiunile întreprinse pentru a asigura respectarea normelor de către operatori, astfel cum se prevede la articolul 138 alineatul (2) și la articolul 139 alineatul (1) din Regulamentul (UE) 2017/625;

(b) acțiunile întreprinse pentru a asigura funcționarea eficace a serviciilor de control oficial, astfel cum se prevede la articolul 5 alineatul (1) și la articolul 12 alineatele (2) și (3) din Regulamentul (UE) 2017/625. Acestea ar trebui să includă auditurile efectuate în conformitate cu articolul 6 alineatul (1) și auditurile sau inspecțiile efectuate în conformitate cu articolul 33, precum și acțiunile întreprinse ca răspuns la constatările acestora, după caz. În cazul acțiunilor întreprinse ca răspuns la concluziile auditului, ele pot include măsuri corective și de prevenire sau măsuri de îmbunătățire, bazate pe identificarea bunelor practici;

(c) acțiunile substanțiale întreprinse pentru a asigura funcționarea eficace a serviciilor de control oficial pot necesita modificarea MANCP și ar trebui, în acest caz, să fie incluse în secțiunea 3 din partea I a anexei la Regulamentul de punere în aplicare (UE) 2019/723. Cu toate acestea, este posibil ca unele acțiuni semnificative să nu necesite o modificare a MANCP și, în astfel de cazuri, ar trebui să fie incluse la acest punct în raportul anual, pentru a indica acțiunile pozitive întreprinse de statul membru. Aceste informații ar trebui să vizeze elemente precum: — procedurile de control noi, actualizate sau revizuite; — inițiativele de formare; — aspecte legate de resurse; — furnizarea de resurse suplimentare; — realocarea resurselor existente ca urmare a revizuirii priorităților; — inițiativele de control speciale; — modificările în organizarea sau gestionarea autorităților competente; — furnizarea de orientări sau informații pentru operatorii economici din domeniul alimentelor și furajelor; — adoptarea unor dispoziții legislative noi; — noi organisme sau persoane fizice delegate; — suspendarea sau retragerea delegării în cazul organismelor sau al persoanelor fizice delegate. Statele membre ar trebui, de asemenea, să indice problemele relevante cu impact negativ asupra funcționării sistemelor de control oficial.

3. Modificări aduse MANCP

Această secțiune este alcătuită dintr-o casetă de text, cu numărul 3, pentru text liber.

În conformitate cu articolul 113 alineatul (1) litera (a) din Regulamentul (UE) 2017/625, statele membre includ în raportul anual orice modificări aduse MANCP în cursul anului la care se referă raportul respectiv sau pentru anii următori, pentru a lua în considerare cel puțin următorii factori:

— apariția unor noi boli, a unor noi organisme dăunătoare plantelor sau a altor riscuri pentru sănătatea umană, a animalelor sau a plantelor, pentru bunăstarea animalelor, iar în ceea ce privește OMG și produsele de protecție a plantelor, și pentru mediu;

— schimbări semnificative apărute în structura, administrarea sau funcționarea autorităților competente ale statului membru;

— rezultatele controalelor oficiale efectuate de statele membre;

— rezultatul controalelor efectuate de Comisie în statele membre în conformitate cu articolul 116 alineatul (1) din Regulamentul (UE) 2017/625;

— descoperirile științifice; și

— rezultatul controalelor oficiale efectuate într-un stat membru de către autoritățile competente ale unei țări terțe.

Alți factori care pot fi luați în considerare pentru astfel de modificări sunt, după caz:

— adoptarea unor dispoziții legislative noi;

— modificările semnificative ale sectorului de producție agroalimentar;

— rezultatul auditurilor efectuate în conformitate cu articolul 6 alineatul (1) din Regulamentul (UE) 2017/625;

— rezultatele analizei cauzelor fundamentale;

— concluziile și recomandările cuprinse în raportul Comisiei în conformitate cu articolul 114 alineatul (2) din Regulamentul (UE) 2017/625.

Ar trebui să se acorde o atenție deosebită necesității de a asigura faptul că modificările efectuate ca răspuns la factorii menționați la articolul 111 alineatul (2) din Regulamentul (UE) 2017/625 sunt abordate și explicate. În special, ar trebui descrise modificările relevante aduse sistemelor de control oficial descrise în MANCP și modificările relevante aduse clasificării activităților din punctul de vedere al riscurilor.

Modificările ar trebui să fie în concordanță cu analiza și concluziile prevăzute în partea II secțiunile 1-10 din raportul anual și să includă trimiteri încrucișate la secțiunea (secțiunile) relevantă (relevante), după caz.

4. Onorarii sau taxe

Această secțiune este compusă dintr-un câmp, numerotat cu 4, pentru includerea unui link (linkuri).

Statele membre au obligația de a include în raportul anual linkuri către paginile de internet ale autorităților competente care conțin informații publice cu privire la taxele sau redevențele menționate la articolul 85 alineatul (2) din Regulamentul (UE) 2017/625.

În temeiul articolului 85 alineatul (2) din Regulamentul (UE) 2017/625, fiecare autoritate competentă trebuie să pună la dispoziția publicului informațiile privind taxele sau redevențele prevăzute la articolul 79 alineatul (1) litera (a), la articolul 79 alineatul (2) și la articolul 80 din Regulamentul (UE) 2017/625, și anume cu privire la:

— metoda și datele utilizate la stabilirea taxelor sau a redevențelor;

— valoarea taxelor sau a redevențelor aplicate fiecărei categorii de operatori și fiecărei categorii de controale oficiale sau alte activități oficiale;

— defalcarea costurilor menționată la articolul 81;

— identitatea autorităților sau organismelor responsabile de perceperea taxelor sau a redevențelor.

Articolul 79 din Regulamentul (UE) 2017/625 nu se aplică controalelor oficiale efectuate în vederea verificării respectării normelor menționate la articolul 1 alineatul (2) literele (i) și (j). Prin urmare, în legătură cu aceste puncte, fiecare autoritate competentă are obligația de a pune la dispoziția publicului numai informațiile privind taxele sau redevențele prevăzute la articolul 80.

PARTEA II

A. Informații comune

A.1. Concluzie generală cu privire la nivelul de conformitate atins

Aceste informații sunt prezentate într-o casetă de text, pentru text liber, în fiecare secțiune a părții II.

Statele membre ar trebui să indice măsura în care obiectivele operaționale anuale (în cazul în care statele membre au stabilit astfel de obiective operaționale) și obiectivele strategice stabilite în MANCP au fost atinse pentru fiecare domeniu menționat la articolul 1 alineatul (2) din Regulamentul (UE) 2017/625.

O scurtă descriere a indicatorilor de performanță relevanți și/sau a obiectivelor operaționale aplicate poate fi inclusă aici, cu excepția cazului în care este inclusă în MANCP, caz în care ar trebui să fie menționați/menționate cu ajutorul unor referințe încrucișate.

Statele membre pot include o evaluare a modului în care controalele oficiale (inclusiv cele neplanificate) și, după caz, activitățile de control specifice axate pe un anumit aspect au contribuit la nivelul de conformitate atins.

Statele membre pot menționa, pentru controalele oficiale planificate, măsura în care au fost respectate frecvența sau intensitatea și natura controalelor oficiale stabilite în MANCP. În cazul în care obiectivele operaționale pentru controalele oficiale planificate nu sunt atinse, se poate furniza o analiză a circumstanțelor atenuante și/sau a factorilor care au avut o contribuție în acest sens.

Statele membre pot oferi o explicație succintă a motivelor care au stat la baza controalelor oficiale neplanificate – în special atunci când acestea au deturnat resurse de la controalele oficiale planificate.

Statele membre ar trebui să furnizeze o descriere a modului în care a fost măsurată, în cursul anului precedent, conformitatea generală cu normele menționate la articolul 1 alineatul (2) din Regulamentul (UE) 2017/625, per domeniu, precum și o prezentare generală a rezultatelor. O declarație sau o concluzie privind nivelul general de conformitate poate oferi o imagine de ansamblu a rezultatelor pe baza performanțelor autorităților competente.

A.2. Rezultatul controalelor oficiale efectuate în anul precedent în baza MANCP al statului membru

Aceste informații sunt prezentate într-unul sau mai multe tabele în fiecare secțiune a părții II, în funcție de particularitățile fiecărui domeniu prevăzut la articolul 1 alineatul (2) din Regulamentul (UE) 2017/625.

În tabel (tabele), statele membre ar trebui să indice cel puțin numărul controalelor oficiale efectuate în cursul anului precedent. Exemple de metode și tehnici utilizate pentru aceste controale pot fi găsite la articolul 14 din Regulamentul (UE) 2017/625 (de exemplu, inspecție, eșantionare, analiză, diagnosticare și teste).

Anexele I-X oferă liste orientative neexhaustive de reguli, per domeniu, menite să ofere orientări cu privire la informațiile referitoare la controalele oficiale care trebuie raportate în secțiunile corespunzătoare din modelul de formular tip care trebuie utilizat pentru raportul anual.

Casete de text opționale, pentru text liber, sunt incluse după tabele pentru eventuale observații considerate necesare cu privire la efectuarea controalelor oficiale, mai exact orice context, circumstanță sau constrângere specifică care merită evidențiată. Statele membre pot adăuga în aceste casete de text informații privind controalele oficiale efectuate pentru verificarea conformității cu cerințele prevăzute în normele menționate la articolul 1 alineatul (2) din Regulamentul (UE) 2017/625, în cazul în care aceste cerințe sunt aplicabile produselor/bunurilor care urmează să fie exportate din Uniune [a se vedea, de asemenea, articolul 9 alineatul (6) litera (b) din regulamentul menționat].

A.3. Tipul și numărul cazurilor de neconformitate cu normele menționate la articolul 1 alineatul (2) din Regulamentul (UE) 2017/625, per domenii, detectate de autoritățile competente în anul precedent

Aceste informații sunt prezentate sub forma unuia sau a mai multor tabele în fiecare secțiune a părții II, în funcție de particularitățile fiecărui domeniu prevăzut la articolul 1 alineatul (2) din Regulamentul (UE) 2017/625.

În tabel (tabele), statele membre ar trebui să indice cel puțin tipul și numărul cazurilor de neconformitate detectate în cursul anului precedent.

În tabele, în funcție de particularitățile fiecărui domeniu prevăzut la articolul 1 alineatul (2) din Regulamentul (UE) 2017/625, neconformitățile sunt împărțite per tipuri [de exemplu, legate de un operator (structurale sau operaționale) sau legate de un animal (per specie) sau de un bun (de exemplu, per categorii de produse alimentare)], iar ultima coloană a tabelelor indică acțiunile/măsurile luate de autoritățile competente pentru a restabili conformitatea în cadrul a două categorii: „Măsuri administrative” și „Măsuri juridice”.

După caz, în casetele de text „Practici frauduloase și înșelătoare”, statele membre ar trebui să furnizeze un rezumat al neconformităților identificate în cursul controalelor oficiale efectuate pentru a identifica posibilele încălcări intenționate ale normelor menționate la articolul 1 alineatul (2) din Regulamentul (UE) 2017/625, săvârșite prin practici frauduloase sau înșelătoare, și luând în considerare informațiile referitoare la astfel de încălcări, partajate prin mecanismele de asistență administrativă prevăzute la articolele 102-108 din Regulamentul (UE) 2017/625, precum și orice alte informații care indică posibilitatea unor astfel de încălcări.

Atunci când furnizează rezumatul de mai sus, statele membre ar trebui să țină seama de definiția „notificării privind frauda alimentară” prevăzută la articolul 2 punctul 21 din Regulamentul de punere în aplicare (UE) 2019/1715 al Comisiei (12), care este o notificare de neconformitate cu privire la acțiuni suspectate intenționate ale întreprinderilor sau ale persoanelor fizice în scopul înșelării cumpărătorilor și al obținerii de avantaje nejustificate, încălcând normele menționate la articolul 1 alineatul (2) din Regulamentul (UE) 2017/625.

Casete de text opționale, pentru text liber, sunt incluse după tabele pentru orice observație considerată necesară cu privire la cantitatea și tipul de neconformități detectate și la acțiunile/măsurile inițiate, mai exact orice context, circumstanță sau constrângere specifică care merită evidențiată.

B. Informații per secțiune

Secțiunea 1. Alimente și siguranța alimentelor, integritatea și salubritatea în toate etapele de producție, prelucrare și distribuție a alimentelor, inclusiv normele care vizează asigurarea practicilor corecte în domeniul comerțului și protejarea intereselor și informațiilor destinate consumatorilor, precum și fabricarea și utilizarea materialelor și a obiectelor destinate să vină în contact cu alimentele

Secțiunea 1 din partea II este compusă din:

— o casetă numerotată 1.1 pentru text liber, care să fie utilizată pentru concluzia generală cu privire la nivelul de conformitate atins;

— trei tabele numerotate 1.2, 1.3 și 1.4, pentru controalele oficiale efectuate;

— o casetă opțională numerotată 1.5 pentru text liber, care să fie utilizată pentru observații;

— un tabel numerotat 1.6 pentru neconformități și acțiuni/măsuri și

— o casetă opțională numerotată 1.7 pentru text liber, care să fie utilizată pentru observații.

Caseta de text 1.1 trebuie completată în conformitate cu orientările din secțiunea A.1.

Pentru tabelul 1.2 privind controalele oficiale, statele membre ar trebui să țină seama de orientările din secțiunea A.2.

Completarea tabelului 1.2 Pentru unitățile aprobate Coloana „Numărul de unități” Numărul total de unități aprobate, utilizat pentru planificarea controalelor oficiale (cel mai probabil la începutul anului) pentru diferitele categorii. Coloana „Numărul de controale oficiale efectuate” Numărul total de controale oficiale efectuate în cursul anului de raportare, în diferitele categorii de unități aprobate. Pentru operatori înregistrați/unități înregistrate Coloana „Numărul de operatori/unități” Numărul total de operatori/unități utilizat pentru planificarea controalelor oficiale (cel mai probabil la începutul anului) pentru diferitele categorii. Coloana „Numărul de controale oficiale efectuate” Numărul total de controale oficiale efectuate în cursul anului de raportare, în diferitele categorii de operatori/unități. Pentru unități care produc materiale care intră în contact cu alimentele Coloana „Numărul de unități” Numărul total de unități utilizat pentru planificarea controalelor oficiale (cel mai probabil la începutul anului) pentru această categorie. Coloana „Numărul de controale oficiale efectuate” Numărul total de controale oficiale efectuate în cursul anului de raportare, în această categorie de unități.

Categoriile de operatori/unități au fost împărțite în „aprobate” și „înregistrate”, în conformitate cu normele prevăzute la articolul 6 din Regulamentul (CE) nr. 852/2004 al Parlamentului European și al Consiliului (13) și la articolul 4 din Regulamentul (CE) nr. 853/2004 al Parlamentului European și al Consiliului (14).

În cazul unităților „aprobate”, categoriile din tabelul 1.2 (și, prin urmare, din tabelul 1.6) au fost extrase din anexa II la „Specificațiile tehnice în legătură cu Lista de referință și Listele de unități alimentare aprobate și de anumite alte unități alimentare specificate din UE” (15).

În cazul „operatorilor înregistrați/unităților înregistrate”, categoriile din tabelul 1.2 (și, prin urmare, din tabelul 1.6) au fost convenite de grupul de experți al Comisiei în cursul elaborării Regulamentului de punere în aplicare (UE) 2019/723. În plus, pentru a facilita clasificarea operatorilor/unităților, poate fi folosită opțional clasificarea statistică a activităților economice în Comunitatea Europeană (NACE) (16) utilizând codurile acestora. Tabelul următor ilustrează modul în care codurile NACE sunt corelate cu categoriile definite:

Categorii de operatori înregistrați/unități înregistrate Coduri NACE Cultivarea plantelor de cultură 01.11-01.14 și 01.19-01.28 Creșterea animalelor 01.41-01.49 Agricultură mixtă 01.50 Vânătoare 01.70 Pescuit 03.11 și 03.12 Acvacultură 03.21 și 03.22 Prelucrarea și conservarea fructelor și legumelor 10.31, 10.32 și 10.39 Fabricarea uleiurilor și a grăsimilor vegetale 10.41 și 10.42 Fabricarea produselor de morărit, a amidonului și a produselor din amidon 10.61 și 10.62 Fabricarea de produse făinoase și de brutărie 10.71-10.73 Fabricarea altor produse alimentare 10.81-10.86 și 10.89 Fabricarea băuturilor 11.01-11.07 Cu ridicata 46.31, 46.34, 46.36, 46.37 și 46.39 Cu amănuntul 47.11, 47.21-47.25, 47.29, 47.76, 47.81, 47.91 și 47.99 Transport și depozitare 49.20, 50.20, 50.40, 51.21 și 52.10 Servicii de alimentație publică 55.10, 56.10, 56.21, 56.29 și 56.30 Altele Nu a fost asociat niciun cod

La sfârșitul tabelului 1.2 se adaugă categoria „Unități care produc materiale ce intră în contact cu alimentele” pentru a cuprinde controalele oficiale efectuate asupra producătorilor de materiale și obiecte destinate să vină în contact cu alimentele.

Tabelul 1.3 privind controalele oficiale se referă la controalele care impun prezența permanentă sau periodică a personalului sau a reprezentanților autorităților competente la sediul operatorului.

Completarea tabelului 1.3 Coloana „Numărul de unități” Numărul total de unități utilizat pentru planificarea controalelor oficiale (cel mai probabil la începutul anului) pentru diferitele categorii. Coloana „Numărul de controale oficiale efectuate” Numărul total de controale oficiale efectuate în cursul anului de raportare, exprimat ca număr de carcase sau ca greutate în tone, în diferitele categorii de unități. Coloana „Refuzuri” Numărul total de acțiuni imediate întreprinse de autoritatea competentă pentru a preveni introducerea pe piață a cărnii improprii pentru consumul uman în urma controalelor oficiale efectuate.

Metoda de calculare a acestui tip de controale oficiale se bazează pe articolul 13 alineatul (3) din Regulamentul (UE) 2017/625, care prevede că rapoartele scrise ale acestor controale oficiale se întocmesc cu o frecvență care să permită autorităților competente și operatorului:

— să fie informați periodic cu privire la nivelul de conformitate; și

— să fie informați cu promptitudine cu privire la orice caz de neconformitate identificat prin intermediul controalelor oficiale.

Tipul de controale oficiale menționat mai sus se referă numai la inspecția ante-mortem și post-mortem în abatoare. Controalele oficiale ar trebui raportate în legătură cu numărul de carcase inspectate sau cu greutatea (în tone). Statele membre pot adăuga o explicație în caseta de text opțională 1.5 cu privire la modul în care au numărat controalele oficiale efectuate. Categoriile de unități sunt legate de categoriile de unități „aprobate” menționate în tabelul 1.2.

În tabelul 1.4, statele membre ar trebui să raporteze numărul total de controale oficiale efectuate numai asupra produselor/mărfurilor în cursul anului de raportare, per categorii de produse alimentare și per categorii de reguli orizontale.

Categoriile de produse alimentare au fost divizate utilizând sistemul de clasificare și descriere a alimentelor „FoodEX2” al Autorității Europene pentru Siguranța Alimentară [mai exact „Tabelul A3: Colecții de descriptori pentru grupele definite în Regulamentul (CE) nr. 1333/2008 al Parlamentului European și al Consiliului privind aditivii alimentari” (17) din apendicele A], incorporând totodată categoriile de produse alimentare asociate unităților „aprobate” din tabelul 1.2, sub formă de categorii opționale care să fie completate. Acestea din urmă sunt identificate printr-un (*).

La sfârșitul tabelului 1.4 se adaugă categoria „materiale care intră în contact cu produsele alimentare” pentru a acoperi fabricarea, etichetarea și utilizarea materialelor și obiectelor destinate să vină în contact cu alimentele.

În categoria „Altele”, statele membre pot raporta, de asemenea, controalele oficiale efectuate pentru verificarea integrității și salubrității alimentelor.

Categoriile de reguli orizontale derivă din dispozițiile specifice ale Uniunii privind controalele oficiale în domeniul prevăzut la articolul 1 alineatul (2) litera (a) din Regulamentul (UE) 2017/625. Scopul tabelului 1.4 este de a oferi o imagine de ansamblu a numărului de controale privind respectarea regulilor orizontale, efectuate de autoritățile competente în ceea ce privește categoriile de produse alimentare enumerate.

O listă orientativă neexhaustivă de reguli, menită să ofere orientări cu privire la informațiile referitoare la controalele oficiale care trebuie raportate pentru domeniul menționat la articolul 1 alineatul (2) litera (a) din Regulamentul (UE) 2017/625, este furnizată în anexa I.

Mai exact, tabelul următor indică, pentru regulile orizontale din tabelele 1.4 și 1.6:

— o listă orientativă neexhaustivă de reguli, menită să ofere orientări cu privire la informațiile referitoare la controalele oficiale și neconformitățile care trebuie raportate pentru domeniul menționat la articolul 1 alineatul (2) litera (a) din Regulamentul (UE) 2017/625, și

— instituția la care ar trebui raportate controalele oficiale și neconformitățile prevăzute în legislația națională a statelor membre, relevantă pentru articolul 1 alineatul (2) litera (a) din Regulamentul (UE) 2017/625. Regula orizontală din tabelele 1.4 și 1.6 Legislația Uniunii Criterii microbiologice Regulamentul (CE) nr. 178/2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare, și anume articolul 14 Cerințe privind siguranța produselor alimentare Regulamentul (CE) nr. 2073/2005 privind criteriile microbiologice pentru produsele alimentare Pesticide în produsele alimentare Regulamentul (CE) nr. 396/2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale Contaminanți în produsele alimentare Regulamentul (CEE) nr. 315/93 de stabilire a procedurilor comunitare privind contaminanții din alimente Regulamentul (CE) nr. 1881/2006 de stabilire a nivelurilor maxime pentru anumiți contaminanți din produsele alimentare Reziduuri de medicamente de uz veterinar în produsele alimentare Directiva 96/22/CE privind interzicerea utilizării anumitor substanțe cu efect hormonal sau tireostatic și a substanțelor β-agoniste în creșterea animalelor Directiva 96/23/CE privind măsurile de monitorizare a anumitor substanțe și a reziduurilor acestora în animale vii și în produse de origine animală Decizia 97/747/CE de stabilire a nivelurilor și frecvențelor prelevării de probe prevăzute de Directiva 96/23/CE a Consiliului pentru monitorizarea anumitor substanțe și a reziduurilor acestora existente în anumite produse animaliere Regulamentul (UE) nr. 37/2010 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală Etichetare și mențiuni nutriționale și de sănătate Regulamentul (CE) nr. 1760/2000 de stabilire a unui sistem de identificare și înregistrare a bovinelor și privind etichetarea cărnii de vită și mânzat și a produselor din carne de vită și mânzat (titlul II) Directiva 2001/110/CE privind mierea Directiva 2003/40/CE de stabilire a listei, limitelor de concentrație și cerințelor de etichetare pentru constituenții apelor minerale naturale, precum și a condițiilor de utilizare a aerului îmbogățit cu ozon pentru apele minerale naturale și apele de izvor Regulamentul (CE) nr. 1924/2006 privind mențiunile nutriționale și de sănătate înscrise pe produsele alimentare Regulamentul (CE) nr. 543/2008 din 16 iunie 2008 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește standardele de comercializare a cărnii de pasăre Regulamentul (CE) nr. 361/2008 de modificare a Regulamentului (CE) nr. 1234/2007 de instituire a unei organizări comune a piețelor agricole și privind dispoziții specifice referitoare la anumite produse agricole Regulamentul (CE) nr. 617/2008 de stabilire a normelor de aplicare a Regulamentului (CE) nr. 1234/2007 privind standardele de comercializare a ouălor pentru incubație și a puilor de păsări de fermă (articolele 3-6) Regulamentul (UE) nr. 1169/2011 privind informarea consumatorilor cu privire la produsele alimentare Regulamentul (UE) nr. 29/2012 privind standardele de comercializare a uleiului de măsline Regulamentul (UE) nr. 1151/2012 privind sistemele din domeniul calității produselor agricole și alimentare Regulamentul (UE) nr. 1308/2013 de instituire a unei organizări comune a piețelor produselor agricole (articolele 74-91) Regulamentul (UE) nr. 1337/2013 de stabilire a normelor de aplicare a Regulamentului (UE) nr. 1169/2011 în ceea ce privește indicarea țării de origine sau a locului de proveniență pentru carnea proaspătă, refrigerată sau congelată de animale din specia porcină, ovină, caprină și de păsări de curte Regulamentul (UE) nr. 1379/2013 privind organizarea comună a piețelor în sectorul produselor pescărești și de acvacultură (capitolul IV) Regulamentul (UE) nr. 665/2014 de completare a Regulamentului (UE) nr. 1151/2012 în ceea ce privește condițiile de utilizare a mențiunii de calitate facultative „produs montan” Organisme modificate genetic (OMG) în alimente Regulamentul (CE) nr. 1829/2003 privind produsele alimentare și furajele modificate genetic Regulamentul (CE) nr. 1830/2003 privind trasabilitatea și etichetarea organismelor modificate genetic și trasabilitatea produselor destinate alimentației umane sau animale, produse din organisme modificate genetic Regulamentul (CE) nr. 641/2004 privind normele de aplicare a Regulamentului (CE) nr. 1829/2003 în ceea ce privește cererea de autorizare a noilor produse alimentare și noile furaje modificate genetic, notificarea produselor existente și prezența întâmplătoare sau tehnic inevitabilă a unui material modificat genetic care a făcut obiectul unei evaluări de risc și a obținut un aviz favorabil Agenți de ameliorare (aditivi, enzime, arome, adjuvanți tehnologici) Directiva 2002/46/CE referitoare la apropierea legislațiilor statelor membre privind suplimentele alimentare Regulamentul (CE) nr. 1925/2006 privind adaosul de vitamine și minerale, precum și de anumite substanțe de alt tip în produsele alimentare Regulamentul (CE) nr. 1332/2008 privind enzimele alimentare Regulamentul (CE) nr. 1333/2008 privind aditivii alimentari Regulamentul (CE) nr. 1334/2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare Directiva 2009/32/CE de apropiere a legislațiilor statelor membre privind solvenții de extracție utilizați la fabricarea produselor alimentare și a ingredientelor alimentare Iradiere Directiva 1999/2/CE de apropiere a legislațiilor statelor membre privind produsele și ingredientele alimentare tratate cu radiații ionizante Directiva 1999/3/CE de stabilire a unei liste comunitare cu produsele și ingredientele alimentare tratate cu radiații ionizante Contaminare prin/migrare de materiale care intră în contact cu alimentele Regulamentul (CE) nr. 1935/2004 privind materialele și obiectele destinate să vină în contact cu produsele alimentare Regulamentul (CE) nr. 2023/2006 privind buna practică de fabricație a materialelor și a obiectelor destinate să vină în contact cu produsele alimentare Regulamentul (UE) nr. 10/2011 privind materialele și obiectele din plastic destinate să vină în contact cu produsele alimentare Altele Directiva 98/83/CE privind calitatea apei destinate consumului uman (norme relevante pentru apa îmbuteliată în sticle sau recipiente) Regulamentul (CE) nr. 178/2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare, mai exact articolul 18 privind trasabilitatea Directiva 2003/40/CE de stabilire a listei, limitelor de concentrație și cerințelor de etichetare pentru constituenții apelor minerale naturale, precum și a condițiilor de utilizare a aerului îmbogățit cu ozon pentru apele minerale naturale și apele de izvor Regulamentul (CE) nr. 852/2004 privind igiena produselor alimentare Regulamentul (CE) nr. 853/2004 de stabilire a unor norme specifice de igienă care se aplică alimentelor de origine animală Regulamentul (CE) nr. 2074/2005 de stabilire a măsurilor de aplicare privind anumite produse reglementate de Regulamentul (CE) nr. 853/2004 și organizarea unor controale oficiale prevăzute de Regulamentele (CE) nr. 854/2004 Directiva 2009/39/CE privind produsele alimentare cu destinație nutrițională specială Directiva 2009/54/CE privind exploatarea și comercializarea apelor minerale naturale Regulamentul (UE) nr. 115/2010 de stabilire a condițiilor de utilizare a aluminei activate pentru eliminarea fluorurilor din apele minerale naturale și din apele de izvor Regulamentul de punere în aplicare (UE) nr. 931/2011 privind cerințele în materie de trasabilitate a alimentelor de origine animală stabilite în Regulamentul (CE) nr. 178/2002 Regulamentul (UE) nr. 609/2013 privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății Regulamentul (UE) nr. 1379/2013 privind organizarea comună a piețelor în sectorul produselor pescărești și de acvacultură Regulamentul (UE) 2015/1375 de stabilire a normelor specifice aplicabile controalelor oficiale privind prezența de Trichinella în carne Regulamentul (UE) 2015/2283 privind alimentele noi Legislația națională

Tabelul 1.6 este împărțit în două coloane principale, una pentru „neconformități” și alta pentru „acțiuni/măsuri”. La completarea acestui tabel, statele membre ar trebui să ia în considerare orientările din secțiunea A.3.

Completarea coloanei „Neconformități ale operatorilor/unităților” din tabelul 1.6 Coloana „Detectate în timpul controalelor oficiale efectuate” Numărul total de neconformități detectate în cursul anului de raportare, în diferitele categorii de operatori aprobați și înregistrați/unități aprobate și înregistrate. Coloana opțională „Numărul total de operatori controlați/unități controlate” Numărul total de operatori/unități pentru diferitele categorii de operatori/unități în care autoritățile competente au efectuat controale oficiale în cursul anului de raportare. Coloana opțională „Numărul de operatori controlați/unități controlate unde au fost detectate neconformități” Numărul total de operatori/unități pentru diferitele categorii de operatori/unități în care autoritățile competente au efectuat controale oficiale și au detectat neconformități (legate doar de operator sau de unitate, structurale sau operaționale) în cursul anului de raportare.





Completarea coloanei „Neconformități privind produsele alimentare” din tabelul 1.6 Coloana „Neconformități detectate în timpul controalelor oficiale efectuate” și șapte subcoloane care cuprind regulile orizontale Numărul total de neconformități din diferitele categorii de produse alimentare și reguli orizontale pe care autoritățile competente le-au detectat în timpul controalelor oficiale efectuate în cursul anului de raportare.





Completarea coloanei „Neconformități legate de regulile orizontale” din tabelul 1.6 Coloana „Neconformități detectate în timpul controalelor oficiale efectuate” Numărul total de neconformități din diferitele categorii de reguli orizontale pe care autoritățile competente le-au detectat în timpul controalelor oficiale efectuate în cursul anului de raportare.





Completarea coloanei „Acțiuni/măsuri” din tabelul 1.6 Coloana „Administrative” Numărul total de acțiuni/măsuri inițiate de autoritățile competente în cursul anului de raportare, în diferitele categorii de operatori/unități, produse alimentare și reguli orizontale pentru a restabili conformitatea cu normele în domeniile menționate la articolul 1 alineatul (2) litera (a) din Regulamentul (UE) 2017/625. Coloana „Juridice” Numărul total de acțiuni/măsuri care au fost trimise de autoritatea competentă autorității judiciare, în cursul anului de raportare, pentru a restabili conformitatea cu normele în domeniile menționate la articolul 1 alineatul (2) litera (a) din Regulamentul (UE) 2017/625.

Secțiunea 2. Diseminarea deliberată în mediu a organismelor modificate genetic (OMG) pentru producerea de alimente și furaje.

Secțiunea 2 din partea II este compusă din:

— o casetă numerotată 2.1 pentru text liber, care să fie utilizată pentru concluzia generală cu privire la nivelul de conformitate atins;

— un tabel numerotat 2.2 pentru controalele oficiale;

— o casetă opțională numerotată 2.3 pentru text liber, care să fie utilizată pentru observații;

— un tabel numerotat 2.4 pentru neconformități și acțiuni/măsuri; și

— o casetă opțională numerotată 2.5 pentru text liber, care să fie utilizată pentru observații.

Caseta de text 2.1 trebuie completată în conformitate cu orientările din secțiunea A.1.

În această secțiune 2, statele membre ar trebui să raporteze toate informațiile relevante privind controalele oficiale efectuate în legătură cu diseminarea deliberată în mediu a OMG-urilor pentru producerea de alimente și furaje, în special în următoarele trei categorii:

— Cultivarea comercială a OMG-urilor pentru producerea de alimente și furaje [partea C din Directiva 2001/18/CE a Parlamentului European și a Consiliului (18)] Cultivarea comercială a OMG-urilor necesită o autorizare la nivelul întregii UE, care să includă condiții specifice, și anume obligații pentru operatori, precum cerințe privind etichetarea, măsuri de gestionare a riscurilor sau monitorizarea efectelor asupra mediului. Cultivarea comercială în scopul producției de alimente și furaje privește numai OMG-urile, care pot fi utilizate ca alimente, furaje sau materii prime pentru producția de alimente și furaje. Statele membre în care sunt cultivate OMG ar trebui să raporteze controalele oficiale și rezultatele acestor controale în conformitate cu orientările oferite mai jos. Statele membre care nu cultivă OMG ar trebui să raporteze absența cultivării OMG-urilor în această secțiune a raportului anual, furnizând orice motiv legal pentru această situație (opțiune de neparticipare, măsuri de salvgardare, legislație națională etc.).

— Diseminări experimentale ale OMG-urilor legate de producția de alimente și furaje (partea B din Directiva 2001/18/CE) Diseminările experimentale ale OMG-urilor sunt autorizate la nivel național, în conformitate cu Directiva 2001/18/CE. Diseminările experimentale ale OMG-urilor legate de producția de alimente și furaje se referă la diseminările experimentale ale OMG-urilor care, atunci când sunt comercializate, pot fi utilizate ca alimente, furaje sau materii prime pentru producția de alimente și furaje. Statele membre care au acordat autorizații pentru astfel de diseminări experimentale ar trebui să raporteze controalele oficiale și rezultatele acestor controale în conformitate cu orientările furnizate mai jos.

— Semințe și material de înmulțire vegetativă în scopul producției de alimente și furaje Semințele și materialul de înmulțire vegetativă în scopul producției de alimente și furaje se referă la semințe destinate plantării, care produc plante, precum și material de înmulțire vegetativă care pot fi apoi utilizate pentru producția de produse alimentare și furajere. Statele membre ar trebui să raporteze controalele oficiale privind semințele și materialul de înmulțire vegetativă modificat genetic autorizat, precum și controalele oficiale privind semințele și materialul de înmulțire vegetativă convențional care vizează prezența materialului modificat genetic (autorizat sau neautorizat). În temeiul articolului 4 alineatul (5) din Directiva 2001/18/CE, controalele oficiale trebuie efectuate în orice etapă a introducerii pe piață (cum ar fi piața internă, exporturile).

În ceea ce privește tabelul 2.2 privind controalele oficiale, statele membre ar trebui să țină seama de orientările din secțiunea A.2 și de descrierea celor trei categorii de mai sus.

Completarea tabelului 2.2 Coloana „Numărul de controale oficiale efectuate” Numărul total de controale oficiale efectuate în cursul anului de raportare, în cele trei categorii descrise pentru diseminarea deliberată în mediu a OMG-urilor în scopul producției de alimente și furaje.

O listă orientativă neexhaustivă de reguli, menită să ofere orientări cu privire la informațiile referitoare la controalele oficiale care trebuie raportate pentru domeniul menționat la articolul 1 alineatul (2) litera (b) din Regulamentul (UE) 2017/625, este furnizată în anexa II.

Tabelul 2.4 pentru neconformități este împărțit în două coloane principale, una pentru „Neconformități” și alta pentru „Acțiuni/măsuri”. La completarea acestui tabel, statele membre ar trebui să ia în considerare orientările din secțiunea A.3.

Completarea coloanei „Neconformități” din tabelul 2.4 Coloana „Detectate în timpul controalelor oficiale efectuate” Numărul total de neconformități detectate în cursul anului de raportare, în cele cinci categorii descrise pentru diseminarea deliberată în mediu a OMG-urilor în scopul producției de alimente și furaje. Coloana opțională „Numărul total de operatori controlați” Numărul total de operatori pentru cele cinci categorii descrise pentru diseminarea deliberată în mediu a OMG-urilor în scopul producției de alimente și furaje, în care autoritățile competente au efectuat controale oficiale în cursul anului de raportare. Coloana opțională „Numărul de operatori controlați în cazul în care au fost detectate neconformități” Numărul total de operatori pentru cele cinci categorii descrise pentru diseminarea deliberată în mediu a OMG-urilor în scopul producției de alimente și furaje, în care autoritățile competente au efectuat controale oficiale și au detectat neconformități în cursul anului de raportare.





Completarea coloanei „Acțiuni/măsuri” din tabelul 2.4 Coloana „Administrative” Numărul total de acțiuni/măsuri inițiate de autoritățile competente în cursul anului de raportare, în cele cinci categorii descrise pentru diseminarea deliberată în mediu a OMG-urilor în scopul producției de alimente și furaje, pentru a restabili conformitatea cu normele din domeniile menționate la articolul 1 alineatul (2) litera (b) din Regulamentul (UE) 2017/625. Coloana „Juridice” Numărul total de acțiuni/măsuri care au fost trimise de autoritatea competentă autorității judiciare în cursul anului de raportare cu privire la diseminarea deliberată în mediu a OMG-urilor în scopul producției de alimente și furaje, pentru a restabili conformitatea cu normele în domeniile menționate la articolul 1 alineatul (2) litera (b) din Regulamentul (UE) 2017/625.

Secțiunea 3. Furaje și siguranța furajelor, în toate etapele de producție, procesare și distribuție a furajelor și de utilizare a furajelor, inclusiv normele care să asigure practici corecte în domeniul comerțului și să protejeze sănătatea, interesele și informațiile consumatorilor

Secțiunea 3 din partea II este compusă din:

— o casetă numerotată 3.1 pentru text liber, care să fie utilizată pentru concluzia generală cu privire la nivelul de conformitate atins;

— un tabel numerotat 3.2, pentru controalele oficiale;

— o casetă opțională numerotată 3.3 pentru text liber, care să fie utilizată pentru observații;

— un tabel numerotat 3.4 pentru neconformități și acțiuni/măsuri; și

— o casetă opțională numerotată 3.5 pentru text liber, care să fie utilizată pentru observații.

Caseta de text 3.1 trebuie completată în conformitate cu orientările din secțiunea A.1.

Pentru tabelul 3.2 privind controalele oficiale, statele membre ar trebui să țină seama de orientările din secțiunea A.2.

Completarea tabelului 3.2 Coloana „Numărul de unități” Numărul total de unități utilizat pentru planificarea controalelor oficiale (cel mai probabil la începutul anului) pentru diferitele categorii de unități. Coloana „Numărul de controale oficiale efectuate” Numărul total de controale oficiale efectuate în cursul anului de raportare, în diferitele categorii de unități sau în diferitele categorii de reguli orizontale.

Controalele oficiale efectuate asupra diferitelor categorii de unități vizează, în principal, cerințele privind igiena furajelor prevăzute în Regulamentul (CE) nr. 183/2005 al Parlamentului European și al Consiliului (19) (de exemplu, înregistrarea/aprobarea, structura, igiena, întreținerea, verificările proprii).

Pentru unitățile din categoria „Unități aprobate în conformitate cu articolul 10 din Regulamentul (CE) nr. 183/2005 al Parlamentului European și al Consiliului”, statele membre pot raporta controalele oficiale în rândul opțional suplimentar „Producători primari aprobați în conformitate cu articolul 10 din Regulamentul (CE) nr. 183/2005”, identificat printr-un (*). Această categorie opțională include producătorii de amestecuri de furaje realizate în exploatație.

Pentru unitățile din categoria „Unități înregistrate în conformitate cu articolul 9 din Regulamentul (CE) nr. 183/2005, excluzând producția primară”, statele membre pot raporta controalele oficiale în rândul opțional suplimentar „Producători primari înregistrați în conformitate cu articolul 9 din Regulamentul (CE) nr. 183/2005, care sunt în conformitate cu dispozițiile din anexa I la regulamentul respectiv”, identificat printr-un (*).

Categoria „Operatori (fermieri) care utilizează furaje” se referă la fermierii care cresc animalele de producție (animale care, în cele din urmă, vor fi destinate lanțului alimentar), care cumpără furaje (de toate tipurile) și își hrănesc animalele cu aceste furaje. Controalele oficiale vizând acești operatori se axează, de exemplu, pe furajele utilizate în cadrul fermelor, pe echipamentele utilizate pentru distribuirea furajelor și pe depozitarea furajelor [ținând seama de articolul 7 și de capitolele I-IV din anexa IV la Regulamentul (CE) nr. 999/2001 (20) și de anexa III la Regulamentul (CE) nr. 767/2009, ambele ale Parlamentului European și ale Consiliului (21)].

Categoriile de reguli orizontale derivă din dispozițiile specifice ale Uniunii privind controalele oficiale în acest domeniu de la articolul 1 alineatul (2):

— Controalele oficiale vizând „Etichetarea furajelor” acoperă cerințele din Regulamentul (CE) nr. 767/2009 și punctele 8 și 9 din secțiunea „Producția” din anexa II la Regulamentul (CE) nr. 183/2005 și din Regulamentul (CE) nr. 1831/2003 al Parlamentului European și al Consiliului (22). Controalele vizând ingredientele furajelor ar trebui să includă, de asemenea, identificarea tuturor ingredientelor nedeclarate.

— Controalele oficiale vizând „Trasabilitatea furajelor” acoperă cerințele prevăzute la articolul 18 din Regulamentul (CE) nr. 178/2002 și, în special, pe cele prevăzute la punctul 4 din secțiunea „Controlul calității”, punctul 5 din secțiunea „Monitorizarea dioxinei din uleiuri, grăsimi și produse derivate” și punctul 2 litera (b) din secțiunea „Păstrarea evidențelor”, toate din anexa II la Regulamentul (CE) nr. 183/2005.

— Controalele oficiale vizând furajele cu adaos de medicamente acoperă cerințele prevăzute la articolul 13 din Directiva 90/167/CEE a Consiliului (23) de stabilire a condițiilor de reglementare a preparării, introducerii pe piață și utilizării furajelor cu adaos de medicamente în Comunitate.

O listă orientativă neexhaustivă de reguli, menită să ofere orientări cu privire la informațiile referitoare la controalele oficiale care trebuie raportate pentru domeniul menționat la articolul 1 alineatul (2) litera (c) din Regulamentul (UE) 2017/625, este furnizată în anexa III.

Tabelul 3.4 este împărțit în două coloane principale, una pentru „Neconformități” și alta pentru „Acțiuni/măsuri”. La completarea acestui tabel, statele membre ar trebui să ia în considerare orientările din secțiunea A.3.

Completarea tabelului 3.4 Neconformități Coloana „Detectate în timpul controalelor oficiale efectuate” Numărul total de neconformități detectate în cursul anului de raportare, pentru diferitele categorii de unități. Coloana opțională „Numărul total de unități controlate” Numărul total de unități pentru diferitele categorii de unități în care autoritățile competente au efectuat controale oficiale în cursul anului de raportare. Coloana opțională „Numărul de unități controlate unde au fost detectate neconformități” Numărul total de unități pentru diferitele categorii de unități în care autoritățile competente au efectuat controale oficiale și au detectat neconformități (legate numai de unitate, structurale sau operaționale) în cursul anului de raportare. Coloana „Numărul de neconformități constatate” Numărul total de neconformități din diferitele categorii de reguli orizontale pe care autoritățile competente le-au detectat în timpul controalelor oficiale efectuate în cursul anului de raportare.

Neconformitățile din categoriile de reguli orizontale derivă din dispozițiile specifice ale Uniunii privind controalele oficiale în acest domeniu de la articolul 1 alineatul (2). Neconformitățile privind siguranța produselor se referă la criteriile microbiologice aplicabile furajelor [capitolul I din anexa X la Regulamentul (UE) nr. 142/2011 al Comisiei (24) pentru materiile prime furajere de origine animală și Regulamentul (CE) nr. 999/2001 pentru proteinele animale] și la rezultatele analizei pentru controlul oficial al furajelor efectuate în temeiul normelor prevăzute la articolul 3 din Regulamentul (CE) nr. 152/2009 al Comisiei (25) și la articolele 4 și 5 din Regulamentul (UE) nr. 619/2011 al Comisiei (26).

Completarea coloanei „Acțiuni/măsuri” din tabelul 3.4 Coloana „Administrative” Numărul total de acțiuni/măsuri inițiate de autoritățile competente în cursul anului de raportare, în diferitele categorii de unități și reguli orizontale pentru a restabili conformitatea cu normele din domeniile menționate la articolul 1 alineatul (2) litera (c) din Regulamentul (UE) 2017/625. Coloana „Juridice” Numărul total de acțiuni/măsuri care au fost trimise de autoritatea competentă autorității judiciare, în cursul anului de raportare, în diferitele categorii de unități și reguli orizontale, pentru a restabili conformitatea cu normele din domeniile menționate la articolul 1 alineatul (2) litera (c) din Regulamentul (UE) 2017/625.

Pentru unitățile din categoria „Unități aprobate în conformitate cu articolul 10 din Regulamentul (CE) nr. 183/2005 al Parlamentului European și al Consiliului”, statele membre pot raporta neconformitățile și acțiunile/măsurile în rândul opțional suplimentar „Producători primari aprobați în conformitate cu articolul 10 din Regulamentul (CE) nr. 183/2005”, identificat printr-un (*). Această categorie opțională include producătorii de amestecuri de furaje realizate în exploatație.

Pentru unitățile din categoria „Unități înregistrate în conformitate cu articolul 9 din Regulamentul (CE) nr. 183/2005, excluzând producția primară”, statele membre pot raporta neconformitățile și acțiunile/măsurile în rândul opțional suplimentar „Producători primari înregistrați în conformitate cu articolul 9 din Regulamentul (CE) nr. 183/2005, care sunt în conformitate cu dispozițiile din anexa I la regulamentul respectiv”, identificat printr-un (*).

Secțiunea 4. Cerințele privind sănătatea animalelor

Aceasta este secțiunea 4 din partea II și este compusă din:

— o casetă numerotată 4.1 pentru text liber, care să fie utilizată pentru concluzia generală cu privire la nivelul de conformitate atins;

— un tabel numerotat 4.2 pentru controalele oficiale;

— o casetă opțională numerotată 4.3 pentru text liber, care să fie utilizată pentru observații;

— un tabel numerotat 4.4 pentru neconformități și acțiuni/măsuri; și

— o casetă opțională numerotată 4.5 pentru text liber, care să fie utilizată pentru observații.

Caseta de text 4.1 trebuie completată în conformitate cu orientările din secțiunea A.1.

În domeniul sănătății animale, și anume în ceea ce privește identificarea și înregistrarea anumitor animale, există cerințe de raportare și modele definite pentru rapoarte (27) , (28). Aceste modele au fost integrate într-un tabel unic în această secțiune a raportului anual, care acoperă mai mult decât cerințele de raportare privind identificarea și înregistrarea anumitor animale. Prin urmare, pentru tabelul 4.2 privind controalele oficiale, statele membre ar trebui să țină seama de orientările din secțiunea A.2.

Completarea tabelului 4.2 Coloana „Numărul de exploatații/unități” Numărul total de exploatații pentru cele două categorii din primele două rânduri, la începutul anului de raportare. Numărul total de unități pentru celelalte categorii, utilizat pentru planificarea controalelor oficiale (cel mai probabil la începutul anului). Coloana „Numărul de controale oficiale efectuate” Numărul total de controale oficiale efectuate în cursul anului de raportare, în diferitele categorii de exploatații/unități. Coloana „Numărul de animale înregistrate (la începutul perioadei de raportare sau la o altă dată națională de referință pentru statisticile referitoare la animale)” Numărul total de animale înregistrate pentru categoriile legate de identificarea și înregistrarea bovinelor la începutul perioadei de raportare sau la o altă dată națională de referință pentru statisticile referitoare la animale. Coloana „Numărul de animale înregistrate (la începutul perioadei de raportare sau la o altă dată națională de referință pentru statisticile referitoare la animale)” Numărul total de animale înregistrate pentru categoriile legate de identificarea și înregistrarea animalelor din speciile ovine și caprine la începutul perioadei de raportare sau la o altă dată națională de referință pentru statisticile referitoare la animale. Coloana „Numărul de animale verificate” Numărul total de animale verificate pentru categoriile legate de identificarea și înregistrarea bovinelor, ovinelor și caprinelor, în cursul anului de raportare.

Pentru unitățile din categoriile „Unități de acvacultură aprobate”, „Centre de colectare a materialului seminal”, „Centre de depozitare a materialului seminal” și „Echipe de colectare și producție de embrioni”, statele membre pot raporta controalele oficiale în rândurile opționale suplimentare furnizate (legate de speciile de animale pentru care există dispoziții specifice ale Uniunii), identificate printr-un (*).

O listă orientativă neexhaustivă de reguli, menită să ofere orientări cu privire la informațiile referitoare la controalele oficiale care trebuie raportate pentru domeniul menționat la articolul 1 alineatul (2) litera (d) din Regulamentul (UE) 2017/625, este furnizată în anexa IV.

Tabelul 4.4 pentru neconformități este împărțit în două coloane principale, una pentru „Neconformități” și alta pentru „Acțiuni/măsuri”. La completarea acestui tabel, statele membre ar trebui să ia în considerare orientările din secțiunea A.3.

În coloana „Neconformități”, statele membre ar trebui să completeze tabelul după cum urmează:

Completarea coloanei „Neconformități” din tabelul 4.4 Coloana „Numărul de exploatații/unități în cazul cărora s-au constatat neconformități” Numărul total de exploatații/unități în care au fost detectate neconformități în cursul anului de raportare, în diferitele categorii.

Pentru unitățile din categoriile „Unități de acvacultură aprobate”, „Centre de colectare a materialului seminal”, „Centre de depozitare a materialului seminal” și „Echipe de colectare și producție de embrioni”, statele membre pot raporta neconformitățile pe rândurile opționale suplimentare furnizate (legate de speciile de animale pentru care există dispoziții specifice ale Uniunii), identificate printr-un (*).

În coloana „Acțiuni/măsuri”, statele membre ar trebui să țină seama de faptul că acțiunile/măsurile întreprinse sunt o consecință a neconformităților detectate (și nu a suspiciunii sau a confirmării bolii ori a încetării activităților).

Completarea coloanei „Acțiuni/măsuri” din tabelul 4.4 Coloana „Administrative” Numărul total de acțiuni/măsuri inițiate de autoritățile competente în cursul anului de raportare, în diferitele categorii de unități și reguli orizontale pentru a restabili conformitatea cu normele din domeniile menționate la articolul 1 alineatul (2) litera (d) din Regulamentul (UE) 2017/625. Coloana „Juridice” Numărul total de acțiuni/măsuri care au fost trimise de autoritatea competentă autorității judiciare, în cursul anului de raportare, pentru a restabili conformitatea cu normele din domeniile menționate la articolul 1 alineatul (2) litera (d) din Regulamentul (UE) 2017/625. Coloana „Limitarea circulației animalelor individuale”: Coloana „Animale afectate” Numărul total de bovine individuale a căror circulație a fost limitată de autoritățile competente în cursul anului de raportare. Coloana „Exploatații afectate” Numărul total de exploatații de bovine care au fost afectate de restricțiile de circulație impuse de autoritățile competente pentru bovine individuale în cursul anului de raportare. Coloana „Limitarea circulației tuturor animalelor”: Coloana „Animale afectate” Numărul total de bovine individuale a căror circulație a fost limitată din cauza unei restricții impuse circulației tuturor animalelor din exploatație de către autoritățile competente, în cursul anului de raportare. Coloana „Exploatații afectate” Numărul total de exploatații de bovine care au fost afectate de restricțiile de circulație impuse de autoritățile competente pentru toate bovinele din exploatație, în cursul anului de raportare. Coloana „Distrugere animalelor”: Coloana „Animale afectate” Numărul total de bovine care au fost sacrificate sau ucise, prin ordinul autorităților competente, în cursul anului de raportare. Coloana „Exploatații afectate” Numărul total de exploatații de bovine care au fost afectate de sacrificarea sau uciderea bovinelor din exploatație, prin ordin al autorităților competente, în cursul anului de raportare.

Pentru unitățile din categoriile „Unități de acvacultură aprobate”, „Centre de colectare a materialului seminal”, „Centre de depozitare a materialului seminal” și „Echipe de colectare și producție de embrioni”, statele membre pot raporta acțiunile/măsurile în rândurile opționale suplimentare incluse (legate de speciile de animale pentru care există dispoziții specifice ale Uniunii), identificate printr-un (*).

Secțiunea 5. Prevenirea și minimizarea riscurilor pentru sănătatea umană și a animalelor provenind de la subprodusele de origine animală și produsele derivate

Secțiunea 5 din partea II este compusă din:

— o casetă numerotată 5.1 pentru text liber, care să fie utilizată pentru concluzia generală cu privire la nivelul de conformitate atins;

— un tabel numerotat 5.2, pentru controalele oficiale;

— o casetă opțională numerotată 5.3 pentru text liber, care să fie utilizată pentru observații;

— un tabel numerotat 5.4 pentru neconformități și acțiuni/măsuri; și

— o casetă opțională numerotată 5.5 pentru text liber, care să fie utilizată pentru observații.

Caseta de text 5.1 trebuie completată în conformitate cu orientările din secțiunea A.1.

Pentru tabelul 5.2 privind controalele oficiale, statele membre ar trebui să țină seama de orientările din secțiunea A.2.

Completarea tabelului 5.2 Coloana „Numărul de unități/fabrici” Numărul total de unități/fabrici utilizat pentru planificarea controalelor oficiale (cel mai probabil la începutul anului) pentru diferitele categorii de unități/fabrici. Coloana „Numărul de controale oficiale efectuate” Numărul total de controale oficiale efectuate în cursul anului de raportare, în diferitele categorii de unități/fabrici sau în diferitele categorii de reguli orizontale.

Controalele oficiale efectuate asupra diferitelor categorii de unități/fabrici acoperă, în principal, cerințele de igienă prevăzute în Regulamentul (CE) nr. 1069/2009 al Parlamentului European și al Consiliului (29) (de exemplu, înregistrarea/aprobarea, structura, igiena, întreținerea, verificările proprii).

Controalele oficiale care trebuie efectuate în conformitate cu regula orizontală decurg din dispozițiile specifice ale Uniunii privind controalele oficiale din acest domeniu de la articolul 1 alineatul (2), și anume etichetarea și trasabilitatea subproduselor de origine animală/produselor derivate în temeiul Regulamentului (CE) nr. 1069/2009.

Din motive de claritate, pentru a concentra raportarea controalelor oficiale privind subprodusele de origine animală/produsele derivate într-o secțiune, ar trebui respectate următoarele orientări:

— Atunci când sunt verificate la operatorii care manipulează (dar nu procesează sau transportă) subproduse de origine animală/produse derivate, controalele oficiale vizând subprodusele de origine animală/produsele derivate (precum identificarea și colectarea) ar trebui să fie raportate în coloana „în funcție de regula orizontală” din tabelul 5.2. În consecință, neconformitățile detectate în timpul acestor controale oficiale ar trebui raportate în coloana „în funcție de regula orizontală” din tabelul 5.4.

— Atunci când sunt verificate în unități sau fabrici care procesează subproduse de origine animală/produse derivate, controalele oficiale privind subprodusele de origine animală/produsele derivate (precum transportul, tratarea, utilizarea și eliminarea) ar trebui să fie raportate în coloana „În funcție de unitate/fabrică” din tabelul 5.2. În consecință, neconformitățile detectate în timpul acestor controale oficiale ar trebui raportate în coloana „În funcție de unitate/fabrică” din tabelul 5.4.

O listă orientativă neexhaustivă de reguli, menită să ofere orientări cu privire la informațiile referitoare la controalele oficiale care trebuie raportate pentru domeniul menționat la articolul 1 alineatul (2) litera (e) din Regulamentul (UE) 2017/625, este furnizată în anexa V.

Tabelul 5.4 pentru neconformități și acțiuni/măsuri este împărțit în două coloane principale, una pentru „Neconformități” și alta pentru „Acțiuni/măsuri”. La completarea acestui tabel, statele membre ar trebui să ia în considerare orientările din secțiunea A.3.

Completarea tabelului 5.4 Neconformități Coloana „Detectate în timpul controalelor oficiale efectuate” Numărul total de neconformități detectate în cursul anului de raportare, pentru diferitele categorii de unități/fabrici. Coloana opțională „Numărul total de unități/fabrici controlate” Numărul total de unități/fabrici pentru diferitele categorii de unități/fabrici în care autoritățile competente au efectuat controale oficiale în cursul anului de raportare. Coloana opțională „Numărul de unități/fabrici controlate unde au fost detectate neconformități” Numărul total de unități/fabrici pentru diferitele categorii de unități/fabrici în care autoritățile competente au efectuat controale oficiale și au detectat neconformități (legate numai de unitate sau fabrică, structurale sau operaționale) în cursul anului de raportare. Coloana „Numărul de neconformități constatate” Numărul total de neconformități din diferitele categorii de reguli orizontale pe care autoritățile competente le-au detectat în timpul controalelor oficiale efectuate în cursul anului de raportare.

Neconformitățile din categoriile de reguli orizontale derivă din dispozițiile specifice ale Uniunii privind controalele oficiale în acest domeniu de la articolul 1 alineatul (2) litera (e). Neconformitățile cu normele privind siguranța subproduselor de origine animală/produselor derivate se referă la rezultatele controalelor oficiale efectuate în conformitate cu normele prevăzute în capitolul VII din Regulamentul (UE) nr. 142/2011.

Pentru categoria „Neconformități ale produsului”, statele membre pot raporta neconformitățile în rândurile opționale suplimentare furnizate (legate de categoriile de subproduse de origine animală pentru care există dispoziții specifice ale Uniunii), identificate printr-un (*).

Completarea coloanei „Acțiuni/măsuri” din tabelul 5.4 Coloana „Administrative” Numărul total de acțiuni/măsuri inițiate de autoritățile competente în cursul anului de raportare, în diferitele categorii de unități/fabrici și reguli orizontale, pentru a restabili conformitatea cu normele din domeniile menționate la articolul 1 alineatul (2) litera (e) din Regulamentul (UE) 2017/625. Coloana „Juridice” Numărul total de acțiuni/măsuri care au fost trimise de autoritatea competentă autorității judiciare, în cursul anului de raportare, pentru a restabili conformitatea cu normele din domeniile menționate la articolul 1 alineatul (2) litera (e) din Regulamentul (UE) 2017/625.

Pentru categoria „Neconformități ale produsului”, statele membre pot raporta acțiuni/măsuri în rândurile opționale suplimentare furnizate (legate de categoriile de subproduse de origine animală pentru care există dispoziții specifice ale Uniunii), identificate printr-un (*).

Secțiunea 6. Cerințe privind bunăstarea animalelor

Secțiunea 6 din partea II este compusă din:

— o casetă numerotată 6.1 pentru text liber, care să fie utilizată pentru concluzia generală cu privire la nivelul de conformitate atins;

— un tabel numerotat 6.2 pentru controalele oficiale, neconformități și măsurile luate de autorități cu privire la bunăstarea animalelor în ferme;

— o casetă numerotată 6.3 pentru text liber, care să fie utilizată pentru analiza și planul de acțiune privind bunăstarea animalelor în ferme;

— un tabel numerotat 6.4 pentru controalele oficiale, neconformități și măsurile luate de autorități cu privire la bunăstarea animalelor în timpul transportului;

— o casetă numerotată 6.5 pentru text liber, care să fie utilizată pentru analiza și planul de acțiune privind bunăstarea animalelor în timpul transportului;

— o casetă numerotată 6.6 pentru text liber, care să fie utilizată pentru informații privind bunăstarea animalelor în momentul uciderii; și

— o casetă opțională numerotată 6.7 pentru text liber, care să fie utilizată pentru observații.

Caseta de text 6.1 trebuie completată în conformitate cu orientările din secțiunea A.1.

În domeniul bunăstării animalelor în ferme și pentru a îndeplini obligațiile prevăzute la articolul 6 alineatul (2) din Directiva 98/58/CE a Consiliului (30), la articolul 8 alineatul (2) din Directiva 1999/74/CE a Consiliului (31), la articolul 7 alineatul (2) din Directiva 2007/43/CE a Consiliului (32), la articolul 7 alineatul (3) din Directiva 2008/119/CE a Consiliului (33) și la articolul 8 alineatul (3) din Directiva 2008/120/CE a Consiliului (34), statele membre ar trebui să transmită informațiile incluse în tabelul 6.2. Scopul acestui tabel este de a prezenta controalele oficiale efectuate, tipurile și numărul de neconformități și măsurile luate de autoritățile competente, care sunt considerate cele mai utile pentru a indica nivelul de conformitate cu normele privind bunăstarea animalelor în ferme.

Controalele oficiale privind puii destinați producției de carne sunt incluse ca o categorie separată în tabelul 6.2, deoarece Directiva 2007/43/CE impune, de asemenea, raportarea anuală a controalelor vizând aceste animale.

Completarea tabelului 6.2 Coloana „Număr de locuri de producție” Numărul total de locuri de producție utilizate pentru planificarea controalelor oficiale (cel mai probabil la începutul anului) pentru diferitele categorii de animale. Coloana „Numărul de controale oficiale efectuate” Numărul total de controale oficiale efectuate în cursul anului de raportare, în diferitele categorii de animale. Coloana „Neconformități”: Coloana opțională „Numărul total de locuri de producție controlate*” Numărul total de locuri de producție pentru diferitele categorii de animale în care autoritățile competente au efectuat controale oficiale în cursul anului de raportare. Coloana „Numărul de locuri de producție controlate unde au fost detectate neconformități” Numărul total de locuri de producție pentru diferitele categorii de animale, în care autoritățile competente au efectuat controale oficiale și au detectat neconformități în cursul anului de raportare. Coloana „Acțiuni/măsuri”: Coloana „Administrative” Numărul total de acțiuni/măsuri inițiate de autoritățile competente în cursul anului de raportare, în diferitele categorii de animale, pentru a restabili conformitatea cu normele din domeniile menționate la articolul 1 alineatul (2) litera (f) din Regulamentul (UE) 2017/625 Coloana „Juridice” Numărul total de acțiuni/măsuri care au fost trimise de autoritatea competentă autorității judiciare, în cursul anului de raportare, pentru a restabili conformitatea cu normele din domeniile menționate la articolul 1 alineatul (2) litera (f) din Regulamentul (UE) 2017/625.

În rândul „Altele (precizați)”, statele membre ar trebui să identifice una sau mai multe dintre speciile enumerate în meniul derulabil, care nu au fost specificate în rândurile precedente. Orice controale oficiale ale altor specii, efectuate în vederea îndeplinirii obiectivului specificat în MANCP, ar trebui să fie, de asemenea, enumerate în tabel, în acest rând.

Statele membre ar trebui să utilizeze datele introduse în tabelul 6.2 în cadrul analizei celor mai grave constatări de neconformitate. Aceste analize ar trebui să stea la baza unui plan național de acțiune care să abordeze aceste constatări pentru a preveni sau a reduce apariția lor în anii următori. În conformitate cu articolul 6 alineatul (2) din Directiva 98/58/CE, articolul 8 alineatul (2) din Directiva 1999/74/CE, articolul 7 alineatul (2) din Directiva 2007/43/CE, articolul 7 alineatul (3) din Directiva 2008/119/CE, articolul 8 alineatul (3) din Directiva 2008/120/CE, astfel cum au fost modificate prin articolul 151 punctul 2 litera (b), articolul 152 punctul 1 litera (b), articolul 156 punctul 2 litera (b), articolul 157 punctul 2 litera (b) și, respectiv, articolul 158 punctul 2 litera (b) din Regulamentul (UE) 2017/625, statele membre ar trebui să indice analizele și planurile naționale de acțiune în caseta 6.3.

În domeniul bunăstării animalelor în timpul transportului și pentru a îndeplini obligațiile prevăzute la articolul 27 alineatul (2) din Regulamentul (CE) nr. 1/2005 al Consiliului (35), statele membre ar trebui să transmită informațiile incluse în tabelul 6.4. Scopul acestui tabel este de a prezenta controalele oficiale efectuate, tipurile și numărul de neconformități și măsurile luate de autoritățile competente, care sunt considerate cele mai utile pentru a indica nivelul de conformitate cu normele privind bunăstarea animalelor în timpul transportului. Domeniul de aplicare al controalelor oficiale privind bunăstarea animalelor în timpul transportului include locul de plecare, transportul (inclusiv la punctele de control și punctele de ieșire), locul de destinație și controalele după încheierea transportului.

Completarea tabelului 6.4 Coloana „Numărul de controale oficiale efectuate” Numărul total de controale oficiale privind protecția animalelor în timpul transportului, efectuate în cursul anului de raportare, per specie de animale. Coloana „Numărul și categoria neconformităților”: Coloana „1. Aptitudinea animalelor de a fi transportate” Numărul total de neconformități detectate de autoritățile competente, per specie de animale, legate de aptitudinea animalelor de a fi transportate [articolul 3 litera (b), capitolul I și punctul 1.9 din capitolul VI al anexei I la Regulamentul (CE) nr. 1/2005]. Coloana „2. Practicile de transport, spațiul disponibil, înălțimea” Numărul total de neconformități detectate de autoritățile competente, per specie de animale, legate de practicile de transport, spațiul disponibil, înălțimea internă [articolul 3 literele (d), (e) și (g), punctul 1.2 din capitolul II și capitolele III și VII din anexa I la Regulamentul (CE) nr. 1/2005]. Coloana „3. Mijloace de transport” Numărul total de neconformități detectate de autoritățile competente, per specie de animale, legate de mijloacele de transport și de dispozițiile suplimentare pentru navele pentru animale vii sau navele care transportă containere maritime și cele pentru călătorii de lungă durată [articolul 3 literele (c) și (h) și capitolele II, IV și VI din anexa I la Regulamentul (CE) nr. 1/2005]. Coloana „4. Date privind apa, hrana, timpul de călătorie și perioadele de odihnă” Numărul total de neconformități detectate de autoritățile competente, per specie de animale, legate de apa, hrana, timpul de călătorie și perioadele de odihnă [articolul 3 literele (a), (f) și (h) și capitolul V din anexa I la Regulamentul (CE) nr. 1/2005]. Coloana „5. Documente” Numărul total de neconformități detectate de autoritățile competente, per specie de animale, legate de documentele de transport, autorizațiile transportatorilor, certificatele de competență ale conducătorilor auto și aprobarea mijloacelor de transport și a jurnalelor de călătorie, altele decât neconformitățile menționate la categoria 4 [articolul 4, articolul 5 alineatul (4), articolul 6 alineatele (1), (5) și (8) și articolul 17 alineatul (2), precum și anexa II la Regulamentul (CE) nr. 1/2005]. Coloana „6. Altele” Numărul total de neconformității detectate de autoritățile competente, per specie de animale, neincluse în categoriile anterioare. Coloana „Acțiuni/măsuri”: Coloana „Administrative” Numărul total de acțiuni/măsuri inițiate de autoritățile competente în cursul anului de raportare, în diferitele categorii de unități și reguli orizontale, pentru a restabili conformitatea cu normele din domeniile menționate la articolul 1 alineatul (2) litera (f) din Regulamentul (UE) 2017/625 Coloana „Juridice” Numărul total de acțiuni/măsuri care au fost trimise de autoritatea competentă autorității judiciare, în cursul anului de raportare, pentru a restabili conformitatea cu normele din domeniile menționate la articolul 1 alineatul (2) litera (f) din Regulamentul (UE) 2017/625.

Statele membre ar trebui să utilizeze datele prezentate în tabelul 6.4 pentru a analiza deficiențele majore detectate. Statele membre ar trebui să furnizeze în caseta 6.5 analiza și, după caz, un plan de acțiune pentru remedierea acestor deficiențe. Controalele privind bunăstarea animalelor și deficiențele raportate în IMSOC ar trebui să fie, de asemenea, acoperite de analiza și de planul de acțiune prezentate în caseta 6.5. Statele membre pot explica în continuare numărul de sancțiuni impuse de autoritățile competente, per specie de animale, în conformitate cu normele prevăzute în legislația națională în temeiul articolului 25 din Regulamentul (CE) nr. 1/2005, precum și numărul de măsuri de urgență luate de autoritățile competente și numărul de încălcări și de notificări ale încălcărilor transmise de acestea, per specie de animale, în conformitate cu articolele 23 și 26 (până la 14 decembrie 2022) din Regulamentul (CE) nr. 1/2005.

În domeniul bunăstării animalelor în momentul uciderii, Regulamentul (CE) nr. 1099/2009 al Consiliului (36) nu conține o cerință specifică pentru raportarea controalelor oficiale privind bunăstarea animalelor în momentul sacrificării (și anume, uciderea animalelor pentru consumul uman). Cu toate acestea, în cazul în care controalele oficiale destinate verificării conformității cu regulamentul menționat sunt efectuate în temeiul dispozițiilor MANCP ale statelor membre, ele ar trebui să fie raportate aici, astfel cum se prevede la articolul 113 alineatul (1) litera (b) din Regulamentul (UE) 2017/625.

Prin urmare, în caseta 6.6, statele membre ar trebui să furnizeze o prezentare generală a rezultatelor controalelor oficiale efectuate de autoritățile competente, precum și tipul și numărul de cazuri de neconformitate detectate în cursul anului de raportare.

O listă orientativă neexhaustivă de reguli, menită să ofere orientări cu privire la informațiile referitoare la controalele oficiale care trebuie raportate pentru domeniul menționat la articolul 1 alineatul (2) litera (f) din Regulamentul (UE) 2017/625, este furnizată în anexa VI.

Secțiunea 7. Măsuri de protecție împotriva organismelor dăunătoare plantelor

Secțiunea 7 din partea II este compusă din:

— o casetă numerotată 7.1 pentru text liber, care să fie utilizată pentru concluzia generală cu privire la nivelul de conformitate atins;

— un tabel numerotat 7.2 pentru controalele oficiale;

— o casetă opțională numerotată 7.3 pentru text liber, care să fie utilizată pentru observații;

— un tabel numerotat 7.4 pentru neconformități și acțiuni/măsuri; și

— o casetă opțională numerotată 7.5 pentru text liber, care să fie utilizată pentru observații.

Caseta de text 7.1 trebuie completată în conformitate cu orientările din secțiunea A.1.

Pentru tabelul 7.2 privind controalele oficiale, statele membre ar trebui să țină seama de orientările din secțiunea A.2.

Completarea tabelului 7.2 Coloana „Numărul de operatori” Numărul total de operatori utilizat pentru planificarea controalelor oficiale (cel mai probabil la începutul anului) pentru diferitele categorii de operatori. Coloana „Numărul de controale oficiale efectuate” Numărul total de controale oficiale efectuate în cursul anului de raportare, în diferitele categorii de operatori.

Categoria „Operatori autorizați să emită pașapoarte fitosanitare” include operatorii profesionali care au pus în aplicare un plan de gestionare a riscurilor legate de organismele dăunătoare, aprobat în conformitate cu articolul 91 din Regulamentul (UE) 2016/2031 al Parlamentului European și al Consiliului (37), și operatorii profesionali care au spații situate într-o zonă demarcată stabilită în conformitate cu articolul 18 alineatul (1) din Regulamentul (UE) 2016/2031.

O listă orientativă neexhaustivă de reguli, menită să ofere orientări cu privire la informațiile referitoare la controalele oficiale care trebuie raportate pentru domeniul menționat la articolul 1 alineatul (2) litera (g) din Regulamentul (UE) 2017/625, este furnizată în anexa VII.

Tabelul 7.4 este împărțit în două coloane principale, una pentru „Neconformități” și alta pentru „Acțiuni/măsuri”. La completarea acestui tabel, statele membre ar trebui să ia în considerare orientările din secțiunea A.3.

Completarea coloanei „Neconformități” din tabelul 7.4 Coloana „Detectate în timpul controalelor oficiale efectuate” Numărul total de neconformități detectate în cursul anului de raportare, în diferitele categorii de operatori. Coloana opțională „Numărul total de operatori controlați” Numărul total de operatori pentru diferitele categorii de operatori în cazul cărora autoritățile competente au efectuat controale oficiale în cursul anului de raportare. Coloana opțională „Numărul de operatori controlați în cazul în care au fost detectate neconformități” Numărul total de operatori pentru diferitele categorii de operatori în cazul cărora autoritățile competente au efectuat controale oficiale și au detectat neconformități în cursul anului de raportare.

În această secțiune, orice abatere de la cerințele fitosanitare prevăzute în Regulamentul (UE) 2016/2031, și anume cele de la articolele 90 și 98, reprezintă neconformități.

Completarea coloanei „Acțiuni/măsuri” din tabelul 7.4 Coloana „Administrative” Numărul total de acțiuni/măsuri inițiate de autoritățile competente în cursul anului de raportare, în diferitele categorii de operatori, pentru a restabili conformitatea cu normele din domeniile menționate la articolul 1 alineatul (2) litera (g) din Regu